《杂曲歌辞 茱萸女》
唐代·万楚

山阴柳家女，九日采茱萸。复得东邻伴，双为陌上姝。

插枝著高髻，结子置长裾。作性常迟缓，非关诧丈夫。

平明折林樾，日入返城隅。侠客要罗袖，行人挑短书。

蛾眉自有主，年少莫踟蹰。

作者简介：万楚，唐诗人。开元年间登进士及第。沉迹下僚，后退居颍水之滨。与李颀友善。清沈德潜谓其《骢马》诗“几可追步老杜”（《唐诗别裁集》）。《国秀集》选其诗三首，《全唐诗》存其诗八首，《全唐文》存其文一篇。生平事迹见《李颀集》卷上、《唐诗纪事》卷二0。